Punjab Politics: തിരഞ്ഞെടുപ്പ് അടുത്തതോടെ ചുവടുമാറ്റത്തിന് നേതാക്കള്, AAP വിട്ട രൂപീന്ദര് കൗര് റൂബി കോണ്ഗ്രസില് New Delhi: പഞ്ചാബില് നിയമസഭ തിരഞ്ഞെടുപ്പ് അടുത്തതോടെ നേതാക്കളുടെ കൂറുമാറ്റവും പതിവായിയിരിയ്ക്കുകയാണ്. ഏറ്റവും ഒടുവിലായി AAP നേതാവും ബതിന്ദ റൂറല് MLAയുമായ രൂപീന്ദര് കൗര് റൂബി കോണ്ഗ്രസ് Congress പാര്ട്ടിയില് ചേര്ന്നിരിയ്ക്കുകയാണ്. യഥാര്ത്ഥ ആം ആദ്മി പാര്ട്ടി സാധാരണക്കാരുടെ പാര്ട്ടി കോണ്ഗ്രസ് ആണെന്നും അതിനെ നയിക്കുന്നത് ഒരു വനിതയാണെന്നും കോണ്ഗ്രസില് ചേര്ന്ന ശേഷം റൂബി പറഞ്ഞു. പഞ്ചാബ് മുഖ്യമന്ത്രി ചരണ്ജിത് സിംഗ് ചന്നി Punjab CM Charanjit Singh Channi, പി.സി.സി അദ്ധ്യക്ഷന് നവജ്യോത് സിംഗ് സിദ്ദു Navjot Singh Sidhu എന്നിവരുടെ സാന്നിധ്യത്തിലായിരുന്നു അവരുടെ കോണ്ഗ്രസ് പ്രവേശം. Mission UP 2022: ഉത്തര് പ്രദേശില് നവംബര് 14 മുതല് കോണ്ഗ്രസ് പദയാത്ര ചൊവ്വാഴ്ച രാത്രിയാണ് AAP യിനിന്നും രാജിവെക്കുന്നതായി പ്രഖ്യാപിച്ച് രൂപീന്ദര് കൗര് റൂബി ട്വീറ്റ് ചെയ്തത്. ആം ആദ്മി പാര്ട്ടിയില് നിന്ന് രാജിവെക്കുകയാണെന്ന് നിങ്ങളെ അറിയിക്കുന്നു. ദയവായി രാജി സ്വീകരിക്കണം. നന്ദി... AAP ദേശീയ കണ്വീനര് അരവിന്ദ് കെജ്രിവാള്, പഞ്ചാബ് സംസ്ഥാന അദ്ധ്യക്ഷന് ഭഗവന്ദ് മന് എന്നിവരെ അഭിസംബോധന ചെയ്ത് റൂബി ട്വീറ്റ് ചെയ്തു. ഇത്തവണ മത്സരിക്കാന് സീറ്റ് കിട്ടില്ലെന്ന് ഉറപ്പായതുകൊണ്ടാണ് റൂബി പാര്ട്ടി വിട്ടതെന്നാണ് രാജിയില് AAP നിയമസഭാ കക്ഷി നേതാവ് ഹര്പാല് സിംഗ് ചീമ അഭിപ്രായപ്പെട്ടത്. രൂപീന്ദര് റൂബി ഞങ്ങളുടെ ഇളയ സഹോദരിയാണ്. എവിടെപ്പോയാലും അവര് സന്തോഷവതിയായിരിക്കട്ടെ, അദ്ദേഹം പറഞ്ഞു. എന്നാല്, ചീമയുടെ പ്രസ്താവനയ്ക്ക് ചുട്ട മറുപടിയുമായി റൂബി എത്തി. പാര്ട്ടി നേതാക്കള്ക്ക് വേണ്ടി സംസാരിക്കുന്നത് അവസാനിപ്പിച്ച് പഞ്ചാബിലെ ജനങ്ങള്ക്ക് വേണ്ടി സംസാരിക്കാന് അവര് നേതാവിനോട് ആവശ്യപ്പെട്ടു. കൂടാതെ, ര്ട്ടി ടിക്കറ്റ് നല്കിയാല് തനിക്കെതിരെ മത്സരിക്കാനും റൂബി അദ്ദേഹത്തെ വെല്ലുവിളിച്ചു. അടുത്ത വര്ഷം നടക്കാനിരിക്കുന്ന നിയമസഭാ തെരഞ്ഞെടുപ്പില് നേട്ടമുണ്ടാക്കാന് കഠിന പരിശ്രമം നടത്തുന്ന AAPയ്ക്ക് റൂബിയുടെ രാജി കനത്ത തിരിച്ചടിയാണ് എന്നാണ് രാഷ്ട്രീയ നിരീക്ഷകര് വിലയിരുത്തുന്നത്. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.